AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES PROTOKOLS Nr. 260

2018. gada 20. martā plkst.10.00

Jēkaba ielā 16, 408.telpā (komisijas sēžu zālē)

Sēdē piedalās:

*komisijas locekļi:*

Ainars Latkovskis, *priekšsēdētājs*

Kārlis Seržants*, priekšsēdētaja biedrs*

Kārlis Krēsliņš*, sekretārs*

Jānis Ādamsons

**Aleksejs Loskutovs**

**Jānis Ruks**

**Veiko Spolītis**

**Edvīns Šnore**

**Zenta Tretjaka**

**Juris Vectirāns**

**Mihails Zemļinskis**

citas personas:

• Drošības policijas priekšnieka vietnieks *Ēriks Cinkus*;

• Drošības policijas amatpersona *Aleksandrs Dahs*;

• Iekšlietu ministrijas Juridiskā departamenta Starptautisko tiesību nodaļas

 juriskonsulte *Līva Rudzīte*;

• Saeimas Juridiskā biroja vec.jur. padomniece *Līvija Millere;*

• Saeimas Juridiskā biroja jur. padomniece *Laura Jambuševa*;

• AIKNK vec. konsultante *Ieva Barvika;*

• AIKNK konsultante *Margita Markevica, Māris Veinalds.*

**Sēdi vada:** komisijaspriekšsēdētājs A.Latkovskis

**Sēdi protokolē:** M.Markevica

**Sēdes veids:** atklāta

**Darba kārtība**:

1. Likumprojekts “Grozījumi Gaisa kuģu pasažieru datu apstrādes likumā” (1135/12) 2. lasījums.

**A.Latkovskis**: iepazīstina ar darba kārtību un aicina izskatīt likumprojekta **“Grozījumi Gaisa kuģu pasažieru datu apstrādes likumā**” otrajam lasījumam iesniegtos priekšlikumus. Dod vārdu Juridiskā biroja pārstāvei pamatot 1.priekšlikumu.

**L.Jambuševa:** norāda, ka priekšlikums skatāmskopā ar 3.priekšlikumu.Priekšlikumsparedz visā likumā lietot terminu “smagi noziegumi” atbilstoši Direktīvā (ES) 2016/681 par pasažieru datu reģistra (PDR) datu izmantošanu teroristu nodarījumu un smagu noziegumu novēršanai, atklāšanai, izmeklēšanai un saukšanai pie atbildības par tiem (Turpmāk Direktīva) lietotajam terminam. Trešajā priekšlikumā tiek skaidrots termins “smagi noziegumi” šā likuma izpratnē. Norāda uz Direktīvā minētajiem diviem kritērijiem attiecībā uz “smagu noziegumu” definīciju, kuri saistīti ar drošības līdzekļa piemērošanu un šobrīd likumprojektā iztrūkst.

**L.Rudzīte**: atbalsta Juridiskā biroja priekšlikumu.

**E.Cinkus**: 1.priekšlikumu atbalsta.

**J.Ādamsons**: atbalsta 1. un 3. priekšlikumu.

**A.Latkovskis**: aicina atbalstīt 1.priekšlikumu.

*Deputāti 1.priekšlikumu atbalsta.*

**1.priekšlikums atbalstīts.**

**A.Latkovskis:** aicinaatbalstīt 3.priekšlikumu.

*Deputāti 3.priekšlikumu atbalsta.*

**3.priekšlikums atbalstīts.**

**A.Latkovskis:** aicina izskatīt 2.priekšlikumu.

**L.Jambuševa:** skaidro, ka priekšlikumā piedāvāts sakārtot jēdzienus, turpmāk tekstā lietojot terminus “trešā valsts”, attiecībā uz valstīm, kuras nav ES dalībvalstis un “dalībvalsts” attiecībā uz ES dalībvalstīm.

 **L.Rudzīte**: iebilst pret formulējumu “dalībvalsts’, jo Direktīvā noteikts, ka tā ir saistoša arī Lielbritānijai, kura nav ES dalībvalsts.

**L.Jambuševa**: aicina priekšlikumu atbalstīt un apņemas kopā ar Iekšlietu ministriju uz 3.lasījumu sagatavot precīzāku termina formulējumu, iekļaujot Apvienoto karalisti.

*Deputāti 2.priekšlikumu atbalsta.*

**2.priekšlikums atbalstīts.**

**A.Latkovskis:** aicina izskatīt 4.priekšlikumu.

**L.Jambuševa**: norāda, ka nav jēgas atbalstīt, jo mainījusies šīs normas redakcija un vieta.

**L.Rudzīte**: neiebilst.

**A.Latkovskis**: jautā, vai deputāti atbalsta 4.priekšlikumu.

*Deputāti 4.priekšlikumu neatbalsta.*

**4.priekšlikums nav atbalstīts.**

**L.Jambuševa:** jautā, vai komisija atbalstītu priekšlikuma sagatavošanu uz 3.lasījumu kopā ar Iekšlietu ministriju attiecībā uz drošības līdzekļa piemērošanu, kā to paredz Direktīva.

**L.Rudzīte:** iebildumu nav.

*Deputātiem iebildumu nav.*

**A.Latkovskis**: aicina izskatīt 5 priekšlikumu.

**L.Jambuševa**: aicina skatīt uz atsevišķas lapas iesniegto precizēto 4.panta 18.punkta redakciju, kura tapusi sadarbībā ar Iekšlietu ministriju. Priekšlikumā minētais pasažieru informācijas datu jēdziens saskaņots ar Direktīvā formulēto, kā arī minēti datu veidi.

**L.Rudzīte**: neiebilst.

**A.Latkovskis**: ierosina 5.priekšlikumu daļēji atbalstīt. Uz atsevišķas lapas iesniegto priekšlikumu virzīt kā komisijas priekšlikumu.

*Deputātiem iebildumu nav.*

**5.priekšlikums daļēji atbalstīts, iekļaujot komisijas priekšlikumā.**

**Komisijas priekšlikums atbalstīts.**

**A.Latkovskis:** aicina skatīt 6.priekšlikumu.

**L.Rudzīte**: norāda, ka, ņemot vērā iepriekš pieņemto, priekšlikums nav atbalstāms.

*Deputāti 6.priekšlikumu neatbalsta.*

**6.priekšlikums nav atbalstīts.**

**A.Latkovskis**: aicina izskatīt 7.priekšlikumu.

**L.Jambuševa**: skaidro, ka redakcionāli precizēts panta nosaukums.

**L.Rudzīte**: neiebilst.

**A.Latkovskis**: aicina 7.priekslikumu atbalstīt.

*Deputāti 7.priekšlikumu atbalsta.*

**7.priekšlikums atbalstīts.**

**A.Latkovskis**: aicina izskatīt 8.priekšlikumu.

**L.Jambuševa**: skaidro, ka redakcionāli precizēts 7.panta pirmās daļas trešais punkts.

**L.Rudzīte**: neiebilst.

**A.Latkovskis**: aicina 8.priekslikumu atbalstīt.

*Deputāti 8.priekšlikumu atbalsta.*

**8.priekšlikums atbalstīts.**

**A.Latkovskis**: aicina izskatīt 9.priekšlikumu.

**L.Jambuševa**: skaidro, ka redakcionāli precizēts 7.panta pirmās daļas 6. punkts.

**L.Rudzīte**: neiebilst.

**A.Latkovskis**: aicina 9.priekslikumu atbalstīt.

*Deputāti 9.priekšlikumu atbalsta.*

**9.priekšlikums atbalstīts.**

**A.Latkovskis**: aicina izskatīt 10.priekšlikumu.

**L.Jambuševa**: skaidro, ka redakcionāli precizēta 7.panta otrā daļa.

**L.Rudzīte**: neiebilst.

**A.Latkovskis**: aicina 10.priekslikumu atbalstīt.

*Deputāti 10.priekšlikumu atbalsta.*

**10.priekšlikums atbalstīts.**

**A.Latkovskis**: norāda, ka atbilstoši iepriekš pieņemtajam 11. priekšlikums nav atbalstāms.

*Deputāti 11.priekšlikumu neatbalsta.*

**11.priekšlikums nav atbalstīts.**

**A.Latkovskis**: norāda, ka atbilstoši iepriekš pieņemtajam 12. priekšlikums nav atbalstāms.

*Deputāti 12.priekšlikumu neatbalsta.*

**12.priekšlikums nav atbalstīts.**

**A.Latkovskis:** aicina izskatīt 13.priekšlikumu.

**L.Jambuševa:** atsauc 13.priekšlikumu.

**13. priekšlikums atsaukts.**

**A.Latkovskis:** aicina izskatīt 14.priekšlikumu.

**L.Jambuševa**: skaidro, ka saīsināts IV nodaļas nosaukums, izslēdzot vārdus ‘izsniegšana” un “aģentūras”, jo aģentūras JB ieskatā ir starptautisko organizāciju struktūrvienības.

**L.Rudzīte**: norāda, ka, ja starptautiskās organizācijas saprot plašākā nozīmē, tad iebildumu nav. Min, ka, piemēram, Interpols ir aģentūra.

**J.Ādamsons:** iebilst pret starptautisko organizāciju iekļaušanu. Uzskata, ka jānodrošina filtrs datu izsniegšanai starptautiskajām organizācijām.

**K.Seržants**: atbalsta 14.priekšlikumu, jo tālāk likumā datu izsniegšana ir noregulēta.

**A.Latkovskis**: aicina 14.priekšlikumu atbalstīt.

*Deputāti 14.priekšlikumu atbalsta.*

**14.priekšlikums atbalstīts.**

**A.Latkovskis:** aicina izskatīt 15.priekšlikumu.

**L.Jambuševa:** skaidro, ka precizēts 15.panta nosaukums un redakcija, jo pantā ir runa tikai par datu izsniegšanu.

**L.Rudzīte**: neiebilst.

**A.Latkovskis:** aicina 15.priekslikumu atbalstīt.

*Deputāti 15.priekšlikumu atbalsta.*

**15. priekšlikums atbalstīts.**

**A.Latkovskis:** aicina izskatīt 16.priekšlikumu.

**L.Jambuševa:** skaidro, ka redakcionāli precizēts 15.1 panta nosaukums, atsakoties no “aģentūrām”, ir iekļauta atsauce uz 10. pantu, jo 15.pants regulē datu izsniegšanu ārpus Latvijas.

**L.Rudzīte**: iebilst. Uzskata, ka atsaucei jābūt uz abiem pantiem.

**L.Jambuševa**: neiebilst pret atsauci uz 10. un 15. pantu.

**L.Rudzīte**: norāda, ka 15.1 panta 4.punkā vārdi “smagu noziegumu” būtu jālieto daudzskaitlī “smagus noziegumus” .

**L.Jambuševa**: neiebilst.

**L.Rudzīte**: iebilst pret 5.punktā lietoto nosacījumu “šajā pantā” .

**L.Jambuševa**: skaidro, ka no juridiskās tehnikas viedokļa nepieciešams saglabāt atsauci uz šo pantu. Skaidro, ka 15.2 pants regulē datu nosūtīšanu trešajām valstīm atbilstoši Direktīvai.

**L.Rudzīte**: ierosina panta 4.punktā vārdu “apņemas” pārcelt pirms vārda “nekavējoties”.

**L.Jambuševa**: neiebilst.

**A.Latkovskis**: ierosina priekšlikumu daļēji atbalstīt komisijas priekšlikumā – minēt atsauci uz 10. un 15.pantu, vārdus “smagu noziegumu” aizstāt ar vārdiem “smagus noziegumus” un vārdu “apņemas” pārcelt pirms vārda “nekavējoties”.

*Deputāti 16.priekšlikumu daļēji atbalsta komisijas priekšlikumā.*

**16.priekšlikums daļēji atbalstīts komisijas priekšlikumā.**

**Komisijas priekšlikums atbalstīts.**

**A.Latkovskis**: aicina izskatīt 17.priekšlikumu.

**L.Jambuševa:** vērš uzmanību, ka 17. priekšlikums jāskata kopā ar uz atsevišķas lapas iesniegto 2.priekšlikumu, kurš ir saskaņots ar Iekšlietu ministriju. Precizētas atsauces: pirmajā daļā saglabāta tikai atsauce uz 15.pantu, savukārt vārdu “ārvalsts pieprasījums’ vietā lietots vārds “pieprasījums” , lai būtu skaidrs, ka tas attiecas uz visiem subjektiem.

**L.Rudzītei**: nav iebildumu.

**J.Ādamsons**: norāda uz neskaidrību 2.punktā attiecībā uz vārdiem “operatīvās darbības process”, kā tos saprast šī likuma ietvaros.

**L.Rudzīte**: skaidro, ka tas ir Operatīvās darbības likumā minētais process.

**J.Ādamsons**: uzskata, ka tas ir pārāk plašs jēdziens un aicina uz trešo lasījumu precizēt, kas ir operatīvas darbības process šā likuma ietvaros.

**A.Latkovskis**: aicina ņemt vērā J.Ādamsona ierosinājumu un daļēji atbalstīt 17. priekšlikumu komisijas priekšlikumā, kas formulēts uz atsevišķās lapas.

*Deputāti 17.priekšlikumu daļēji atbalsta komisijas priekšlikumā.*

**17.priekšlikums daļēji atbalstīts komisijas priekšlikumā .**

**Komisijas priekšlikums atbalstīts.**

**A.Latkovskis**: aicina izskatīt 18.priekšlikumu.

**L.Jambuševa**: skaidro, ka tas redakcionāli precizējums.

**L.Rudzīte**: neiebilst.

**A.Latkovskis**: aicina 18.priekslikumu atbalstīt.

*Deputāti 18.priekšlikumu atbalsta.*

**18.priekšlikums atbalstīts.**

**A.Latkovskis**: aicina izskatīt 19.priekšlikumu.

**L.Jambuševa**: skaidro, ka tas ir redakcionāli precizējums.

**L.Rudzīte**: neiebilst.

**A.Latkovskis**: aicina 19.priekslikumu atbalstīt.

*Deputāti 19.priekšlikumu atbalsta.*

**19.priekšlikums atbalstīts.**

**A.Latkovskis**: aicina izskatīt 20.priekšlikumu.

**L.Jambuševa**: skaidro, ka precizēts panta nosaukums atbilstoši Direktīvai.

**L.Rudzīte**: neiebilst.

**A.Latkovskis**: aicina 20.priekšlikumu atbalstīt.

*Deputāti 20.priekšlikumu atbalsta.*

**20.priekšlikums atbalstīts.**

**A.Latkovskis**: aicina izskatīt 21.priekšlikumu.

**L.Jambuševa**: skaidro, ka 22.pants pārstrukturēts, nosakot datu aizsardzības speciālista funkcijas un tiesības. Svarīgs ir norādījums, ka speciālists šā likuma izpratnē pilda savas funkcijas vispārējā fizisko personu datu aizsardzības regulējuma izpratnē, kas arī atbilst Direktīvai. Savukārt 5.daļā daļā noteikts, ka ir viens konkrēts speciālists, pie kura datu subjekts var vērsties.

**L.Rudzīte**: norāda, ka Direktīvas izpratnē datu aizsardzība speciālistam ir šaurākas funkcijas nekā direktīvā (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes. Iesaka saglabāt 1.lasījumā pieņemto 5. daļu.

**L.Jambuševa**: skaidro, ka 1.lasījumā pieņemtā 5.daļa pieļauj interpretācijas iespējas. Mērķis bija uzsvērt, ka neatkarīgi no tā, cik speciālistu Drošības policijā (DP) ir, speciālistiem šā likuma izpratnē jāpilda savas funkcijas vispārējā fizisko personu datu aizsardzības regulējuma izpratnē.

**A.Latkovskis**: aicina 21.priekšlikumu atbalstīt. Ierosina Iekšlietu ministrijai sadarbībā ar Drošības policiju un Juridisko biroju vienoties par 1.lasījumā pieņemtās daļas piektās daļas redakciju (2).

*Deputāti 21.priekšlikumu atbalsta.*

**21.priekšlikums atbalstīts.**

**A.Latkovskis**: aicina izskatīt 22.priekšlikumu.

**L.Jambuševa**: skaidro, ka aicināts izslēgt administratīvās atbildības regulējumu (likumprojekta 16.pantu), jo jaunais Administratīvo pārkāpumu procesa likums vēl nav gatavs, kā arī pārejas noteikumu (likumprojekta 17.pants).

**A.Latkovskis**: informē, ka attiecībā uz VI nodaļu ietverto administratīvo atbildību un kompetenci sodu piemērošanā gaisa kuģu pasažieru apstrādes jomā Saeimas Kārtības ruļļa 79. panta kārtībā ir sagatavots komisijas likumprojekts, kas ir izdalīts uz atsevišķas lapas. Aicina komisijas likumprojektu “Grozījumi gaisa kuģu pasažieru datu apstrādes likumā” atbalstīt iesniegšanai Saeimā. Sekos līdzi, kā Juridiskā komisija turpinās darbu pie jaunā Administratīvo pārkāpumu procesa likuma.

*Deputāti komisijas likumprojektu atbalsta.*

**A.Latkovskis**: aicina 22.priekšlikumu atbalstīt.

*Deputāti 22.priekšlikumu atbalsta.*

**22.priekšlikums atbalstīts.**

**A.Latkovskis**: aicina izskatīt 23.priekšlikumu.

**L.Jambuševa**: skaidro, ka tas redakcionāli precizējums.

**L.Rudzīte**: neiebilst.

**A.Latkovskis**: aicina 23.priekslikumu atbalstīt.

*Deputāti 23.priekšlikumu atbalsta.*

**23.priekšlikums atbalstīts.**

**A.Latkovskis:** aicina likumprojektu atbalstīt un virzīt izskatīšanai Saeimā 2.lasījumā.

*Deputāti likumprojektu atbalsta.*

**A.Latkovskis:** aicina noteikt priekšlikumu iesniegšana termiņu 3.lasījumam.

**L.Rudzīte:** ierosina noteikt 2 nedēļu termiņu.

*Deputātiem iebildumu nav.*

**Lēmums:**

- likumprojektu “Grozījumi Gaisa kuģu pasažieru datu apstrādes likumā” (1135/12) atbalstīt un virzīt izskatīšanai 2.lasījumā;

- lūgt noteikt priekšlikumu iesniegšanas termiņu 2.lasījumam – 2 nedēļas;

- Saeimas kārtības ruļļa 79. pantu kārtībā iesniegt izskatīšanai Saeimā komisijas sagatavoto likumprojektu “Grozījumi Gaisa kuģu pasažieru datu apstrādes likumā”.

**A.Latkovskis**: aicina iepazīties ar komisijas 21.marta sēdei atsūtītajiem materiāliem.

*Sēde pabeigta 2018.gada 20.martā plkst. 10. 55.*

Komisijas priekšsēdētājs A.Latkovskis

Komisijas sekretārs K.Krēsliņš

Komisijas konsultante M.Markevica